Bangsjøan

Bangsjøan er en innsjø og et kraftmagasin i Steinkjer, Snåsa, Grong og Overhalla kommuner i Trøndelag fylke. 

Bangsjøan var opprinnelig tre separate innsjøer som etter oppdemming til kraftproduksjon fløt sammen til et sammenhengende magasin. Den sørvestre delen er Ytter-Bangsjøen, den midterste delen er Midter-Bangsjøen og den nordøstre delen er Øyster-Bangsjøen. Bangsjøans naturlige utløp er til elva Bongna, som renner ned Bangdalen til Bangsund. Etter kraftutbyggingen på 1970-tallet føres vannet fra Bangsjøan i stedet til Bogna kraftverk ved Snåsavatnet.

Det er et godt fiske i Bangsjøan etter ørret.

Rundt Midter-Bangsjøen og Øyster-Bangsjøen ligger Bangsjøan naturreservat, som ble opprettet i 2011 for å verne gammelskogen i området.

 Referanser 

Kategori:Innsjøer i Steinkjer
Kategori:Innsjøer i Snåsa
Kategori:Innsjøer i Grong
Kategori:Innsjøer i Overhalla
Kategori:Reservoarer i Trøndelag